Шарл д’Орлеан
Песен

Превод от френски: Кирил Кадийски, 2004

chitanka.info

Кажи, сърце, съвет ми дай?

Да ида ли при мойта мила,

за теб — и как те е ранила —

да й разкажа най-накрай?

Молбата ми — не се терзай! —

не би честта й накърнила.

Кажи, сърце, съвет ми дай,

да ида ли при мойта мила?

Че тя пред твоя ходатай

доброто си сърце смилила,

и в теб, сърце, ще вдъхне сила.

Да ида ли? Нехаеш май!

Кажи, сърце, съвет ми дай?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.